Жакъа гIелмияб сообществоялъ инжил гIелмуялдаги тарихалдаги рекъон битIараб документлъун рикIкIунаро, гьединго битIараб берцинал хулукъазул мисаллъунги. ГIемерисел насранияз инжил рикIкIуна «Бичасул вахIьюлъун», амма руго рикIкIунарелги: хIарп ккун гьелда гIенеккизе кколарилан абулел. Цо-цо бищунго консерватиял къокъаби чIун руго «Яков ханасул инжил» бугила бищун битIарабги, бахIс жинда тIасан гьабизе кколаребги ингилис мацIалда таржама. ГIемерисел христиан диналъул фундаменталистаз ва ортодоксальниял ягьудиязги абула, Инжил бугин бищун битIараб, гъалатI лъалареб, ва гIумру гьабиялъе унго-унгояб мисал.